La disposició transitòria primera del Decret 285/2006, de 4 de juliol, pel qual es desenvolupa la Llei 14/2003, de 13 de juny, de qualitat agroalimentària, estableix el següent: "Les adaptacions dels reglaments de les denominacions d'origen protegides, indicacions geogràfiques protegides, denominacions geogràfiques i marques de qualitat alimentària, hauran de ser aprovades pel/per la conseller/a d'Agricultura, Ramaderia i Pesca en un termini màxim de dos anys comptat des de l'entrada en vigor d'aquest Decret."
L'objecte d'aquest Decret és, en primer lloc, derogar la disposició transitòria 1 del Decret 285/2006, de 4 de juliol, pel qual es desenvolupa la Llei 14/2003, de 13 de juny, de qualitat agroalimentària, i establir una nova disposició final en aquest Decret en el sentit d'atorgar al conseller competent en matèria de qualitat agroalimentària una habilitació per a dictar les Ordres que adaptin els reglaments de les denominacions d'origen protegides, indicacions geogràfiques protegides, indicacions geogràfiques de begudes espirituoses i marques de qualitat alimentària, amb la finalitat de poder completar el procés d'adaptacions dels reglaments esmentats.
Finalment, el Decret fa una referència a les Indicacions geogràfiques de begudes espirituoses, que substitueix les Denominacions geogràfiques, d'acord amb el Reglament (CE) 110/2008, del Parlament europeu i del Consell, de 15 de gener de 2008, relatiu a la definició, designació, presentació, etiquetatge i protecció de la indicació geogràfica de begudes espirituoses i pel qual es deroga el Reglament (CEE) 1567/89 del Consell.
Per tot això, a proposta del conseller d'Agricultura, Ramaderia, Pesca, Alimentació i Medi Natural,
D'acord amb el dictamen de la Comissió Jurídica Assessora i amb la deliberació prèvia del Govern,
Es deroga la disposició transitòria 1 del Decret 285/2006, de 4 de juliol, pel qual es desenvolupa la Llei 14/2003, de 13 de juny, de qualitat agroalimentària.
S'afegeix una disposició final 3 en el Decret 285/2006, de 4 de juliol, pel qual es desenvolupa la Llei 14/2003, de 13 de juny, de qualitat agroalimentària, amb la redacció següent:
Les adaptacions dels reglaments de les denominacions d'origen protegides, indicacions geogràfiques protegides, indicacions geogràfiques de begudes espirituoses i marques de qualitat alimentària, han de ser aprovades mitjançant ordre del/de la conseller/a competent en matèria de qualitat agroalimentària".
S'afegeix una nova disposició final 4 en el Decret 285/2006, de 4 de juliol, pel qual es desenvolupa la Llei 14/2003, de 13 de juny, de qualitat agroalimentària amb la redacció següent:
Les referències a Denominacions geogràfiques de begudes espirituoses contingudes en el Decret 285/2006, de 4 de juliol, pel qual es desenvolupa la Llei 14/2003, de 13 de juny, de qualitat agroalimentària, s'han d'entendre referides a les Indicacions geogràfiques de begudes espirituoses, de conformitat amb el Reglament (CE) 110/2008 del Parlament europeu i del Consell, de 15 de gener de 2008, relatiu a la definició, designació, presentació, etiquetatge i protecció de la indicació geogràfica de begudes espirituoses i pel que es deroga el reglament (CEE) 1567/89 del Consell."